ΚΑΝΟΝΙΣΜΟΣ (ΕΚ) αριθ. 1501/97 ΤΗΣ ΕΠΙΤΡΟΠΗΣ της 29ης Ιουλίου 1997 για τροποποίηση του κανονισμού (ΕΚ) αριθ. 411/97 περί καθορισμού των λεπτομερειών εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τα επιχειρησιακά προγράμματα και ταμεία και την κοινοτική χρηματοδοτική ενίσχυση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), και ιδίως τα άρθρα 48 και 57,

Εκτιμώντας:

ότι το άρθρο 2 παράγραφος 5 του κανονισμού (ΕΚ) αριθ. 411/97 (2), όπως τροποποιήθηκε από τον κανονισμό (ΕΚ) αριθ. 1119/97 (3), θεσπίζει ότι τα ανώτατα όρια της χρηματοδοτικής ενίσχυσης υπολογίζονται με βάση την αξία της παραγωγής η οποία διετέθη στο εμπόριο κατά τη διάρκεια του έτους που προηγήθηκε εκείνου στο οποίο αναφέρονται τα εν λόγω ανώτατα όρια 7 ότι η αξία της παραγωγής που διατίθεται στο εμπόριο κατά τη διάρκεια ενός δεδομένου έτους μπορεί να παρουσιάσει πολύ ισχυρή πτώση λόγω φυσικής θεομηνίας 7 ότι προκειμένου να αποφευχθεί, σε μια τέτοια περίπτωση ισχυρή μείωση του ανωτάτου ορίου της κοινοτικής χρηματοδοτικής ενίσχυσης μιας οργάνωσης παραγωγών από την οποία μπορεί να διακυβευθεί η εκτέλεση του επιχειρησιακού της προγράμματος, πρέπει να εισαχθεί ένα όριο στη μείωση της αξίας της παραγωγής που διατίθεται στο εμπόριο το οποίο θα ληφθεί υπόψη για τον υπολογισμό του ανωτάτου ορίου της ενισχύσεως 7 ότι το όριο αυτό πρέπει να καθορισθεί σε σχέση με τη μέση απόδοση και τη μέση τιμή που έλαβε η οργάνωση παραγωγών κατά τη διάρκεια των τριών ετών που προηγήθηκαν του έτους της θεομηνίας και να καθορισθεί σε επίπεδο το οποίο θα λαμβάνει υπόψη τις κανονικές διακυμάνσεις της παραγωγής που οφείλονται στις κλιματικές συνθήκες 7

ότι με το άρθρο 15 παράγραφος 1 του προαναφερθέντος κανονισμού θεσπίζονται ορισμένα μεταβατικά μέτρα για το 1997 7 ότι, λαμβανομένων υπόψη των προθεσμιών προσαρμογής των οργανώσεων παραγωγών και χορήγησης της αναγνώρισης, είναι αναγκαίο, αυτή τη στιγμή, να ληφθεί ένα συμπληρωματικό μεταβατικό μέτρο που θα επιτρέπει την υποβολή των σχεδίων επιχειρησιακών προγραμμάτων πριν από τις 15 Σεπτεμβρίου 1997 από τις οργανώσεις παραγωγών που έχουν υποβάλει αίτηση αναγνώρισης δυνάμει του κανονισμού (ΕΚ) αριθ. 2200/96, αλλά δεν έχουν λάβει την αναγνώριση αυτή τη στιγμή της υποβολής των προαναφερθέντων σχεδίων 7 ότι, πρέπει να διευκρινιστεί, ότι τα σχέδια επιχειρησιακών προγραμμάτων που υποβλήθηκαν από τις οργανώσεις παραγωγών οι οποίες δεν έχουν λάβει την αναγνώριση εντός της προθεσμίας έγκρισης των σχεδίων απορρίπτονται αυτομάτως 7

ότι η επιτροπή διαχείρισης οπωροκηπευτικών δεν διατύπωσε γνώμη εντός της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 411/97 τροποποιείται ως ακολούθως:

1. Το ακόλουθο εδάφιο προστίθεται στο άρθρο 2 παράγραφος 5:

«Εντούτοις, σε περίπτωση φυσικής θεομηνίας η οποία διαπιστώνεται από τις αρμόδιες εθνικές αρχές, η αξία της παραγωγής που διατίθεται στο εμπόριο η οποία αναφέρεται στο προηγούμενο εδάφιο, μιας οργάνωσης παραγωγών που έχει υποβάλει επιχειρησιακό πρόγραμμα για ένα δεδομένο προϊόν, θεωρείται τουλάχιστον ίση με 70 % μιας μέσης θεωρητικής αξίας η οποία ισούται με:

- την έκταση της οργάνωσης παραγωγών που καλλιεργείται με το εν λόγω προϊόν κατά τη διάρκεια του έτους της θεομηνίας, πολλαπλασιασμένη με

- τη μέση απόδοση και τη μέση τιμή που έλαβε η οργάνωση παραγωγών για το προϊόν αυτό κατά τη διάρκεια των τριών ετών που προηγήθηκαν του έτους της θεομηνίας ή, μετά από απόφαση του κράτους μέλους, που έλαβε στην ίδια περιοχή παραγωγής κατά τη διάρκεια των τριών ετών που προηγήθηκαν του έτους της θεομηνίας».

2. Η ακόλουθη παράγραφος 7 προστίθεται στο άρθρο 15:

«7. Οι οργανώσεις παραγωγών που έχουν υποβάλει αίτηση αναγνώρισης δυνάμει του κανονισμού (ΕΚ) αριθ. 2200/96, δύνανται να υποβάλουν για έγκριση σχέδιο επιχειρησιακού προγράμματος σύμφωνα με το άρθρο 3 του παρόντος κανονισμού το άργότερο έως τις 15 Σεπτεμβρίου 1997. Τα σχέδια επιχειρησιακών προγραμμάτων που υποβάλλονται από οργανώσεις οι οποίες δεν έχουν λάβει την αναγνώριση πριν από τις 15 Δεκεμβρίου 1997, εξ ορισμού απορρίπτονται.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 1.

(2) ΕΕ αριθ. L 62 της 4. 3. 1997, σ. 9.

(3) ΕΕ αριθ. L 163 της 20. 6. 1997, σ. 11.